Visit Site
Recommended byColombia
హేస్సా.. రుద్రస్సా.. అంటూ &lsquo;బాహుబలి 2&rsquo; మూవీ ప్రపంచ నలుమూలలా ప్రేక్షకులను అలరిస్తూ.. భారతీయ సినీ వినీల చలనచిత్ర ఆకాశంలో జాబిల్లిలా బాక్సాఫీస్ రారాజుగా ప్రకాశించింది. వంద, వెయ్యి, పదిహేను, రెండువేల కోట్ల లెక్కల్లో కొమ్ములు తిరిగిన బ్లాక్&zwnj;బస్టర్ హిట్ ఇదే అని ప్రతి భారతీయుడు కాలర్ ఎగరేసేలా దేశం మీసం తిప్పిన మూవీ బాహుబలి 2 అనడానికి ఈ సినిమా సాధించిన కలెక్షన్స్ నిదర్శనం. ఈ సినిమా వరల్డ్ వైడ్ రూ. 1706.50 కోట్ల గ్రాస్ వసూలు చేసి బాక్సాఫీస్ రికార్డులు దుమ్ముదులిపి నెంబర్ వన్ చిత్రంగా నిలిచింది.
2. స్పైడర్
ప్రిన్స్ మహేష్ బాబు, రకుల్ ప్రీత్ సింగ్ జంటగా సుమారు రూ. 150 కోట్ల భారీ బడ్జెట్&zwnj;తో మురుగదాస్ తెరకెక్కించిన &lsquo;స్పైడర్&rsquo;పై నెగిటివ్ టాక్ వచ్చినప్పటికీ కలెక్షన్స్ పరంగా ఈ చిత్రం రూ.150 కోట్ల గ్రాస్ కలెక్షన్స్ సాధించి రెండో స్థానంతో నిలిచింది.
3. ఖైదీ నెం. 150
సుమారు ఏడేళ్ల తరువాత బాస్ ఈజ్ బ్యాక్ అంటూ &lsquo;ఖైదీ నెం.150&rsquo; చిత్రంతో రీ ఎంట్రీ ఇచ్చిన మెగాస్టార్ చిరంజీవి బాక్సాఫీస్ రికార్డుల్ని మరోసారి షేక్ చేశారు. ప్రపంచ వ్యాప్తంగా రూ.150 కోట్ల గ్రాస్ కలెక్షన్స్ సాధించి మూడో స్థానంలో నిలిచింది ఖైదీ.
4. జై లవకుశ
ఎన్టీఆర్ రావణ అవతారం ఎత్తి &lsquo;అసురుల చక్రవర్తి లంకాధిపతి ఈ రా.. రా.. రా.. రావణాసురుడు అంటూ ఉగ్రరూపం దాల్చితే కలెక్షన్స్ ఊచకోత ఏ రేంజ్&zwnj;లో ఉంటుందో &lsquo;జై లవకుశ&rsquo;తో నిరూపితమైంది. ఎన్టీఆర్ తొలిసారి త్రిపాత్రాభినయం చేసిన &lsquo;జై లవకుశ&rsquo; చిత్రం ప్రపంచ వ్యాప్తంగా రూ. 130.90 గ్రాస్ కలెక్షన్స్ సాధించి నాలుగో స్థానంలో నిలిచింది.
5. దువ్వాడ జగన్నాథం &lsquo;డీజే&rsquo;
స్టైలిష్ స్టార్ అల్లు అర్జున్, పూజా హెగ్డే జంటగా శ్రీ వెంకటేశ్వర క్రియేషన్స్ బ్యానర్&zwnj;లో రూపొందిన దువ్వాడ జగన్నాథం వరల్డ్ వైడ్&zwnj;గా రూ. 98.1 కోట్లు వసులు చేసి ఈ ఏడాది గ్రాస్ కలెక్షన్ పరంగా ఐదవ స్థానంలో నిలిచింది.
6. కాటమరాయుడు
పవర్ స్టార్ పవన్ కళ్యాణ్, శ్రుతి హాసన్ జంటగా నటించిన &lsquo;కాటమరాయుడు&rsquo; చిత్రం భారీ అంచనాలతో విడుదలైనా ప్రేక్షకులు ఊహించిన స్థాయిలో ఈ సినిమా ఆడలేదు. అయితే కలెక్షన్స్ పరంగా ఈ సినిమాకు మంచి ఓపెనింగ్స్ లభించాయి. ప్రపంచ వ్యాప్తంగా భారీ స్క్రీన్స్&zwnj;పై విడుదలైన ఈ చిత్రానికి రూ. 95.5 కోట్ల గ్రాస్ కలెక్షన్స్ సాధించి ఆరోస్థానంలో నిలిచింది.
7. ఫిదా
2017 ఏడాది అన్ని వర్గాల ప్రేక్షకులకు చేరువైన చిత్రం ఏదైనా ఉంది అంటే మొదటి నిలిచే చిత్రం &lsquo;ఫిదా&rsquo; అనే చెప్పాలి. శేఖర్ కమ్ముల దర్శకత్వంలో చిన్న చిత్రంగా అతి తక్కువ బడ్జెట్&zwnj;తో దిల్ రాజు నిర్మించిన ఈ చిత్రం ఓవర్సీస్&zwnj;లోనూ &lsquo;ఫిదా&rsquo; చేసే కలెక్షన్స్ సాధించడంతో ఓవరాల్&zwnj;గా రూ. 90 కోట్ల గ్రాస్ కలెక్షన్స్ రాబట్టి ఏడో స్థానంలో నిలిచింది. ఈ చిత్రంలో వరుణ్ తేజ్, సాయిపల్లవి జోడి ఆడియన్స్&zwnj;కి బాగా కనెక్ట్ అయ్యింది.
8. గౌతమిపుత్ర శాతకర్ణి
నందమూరి బాలయ్య, శ్రియ జంటగా క్రియేటివ్ దర్శకుడు క్రిష్ తెరకెక్కించిన &lsquo; గౌతమిపుత్త శాతకర్ణి&rsquo; చిత్రం రూ.78.6 కోట్లను వసూళ్లు రాబట్టి ఎనిమిదో స్థానంలో నిలిచింది.
9. నేను లోకల్
వరుస హిట్ సినిమాలతో మంచి ఊపుమీద ఉన్న నాని.. కీర్తి సురేష్&zwnj;తో కలిసి &lsquo;నేను లోకల్&rsquo; అంటూ ప్రేక్షకుల ముందుకు వచ్చి బాక్సాఫీస్ వద్ద సత్తా చూపాడు. దిల్ రాజు నిర్మాణంలో చిన్న చిత్రంగా విడుదలైన ఈ మూవీ రూ.58 కోట్లను వసూలు చేసి తొమ్మిదో స్థానంలో నిలిచింది.
10. అర్జున్ రెడ్డి
కొన్ని సినిమాలు భారీ అంచనాలతో వచ్చి బాక్సాఫీస్ వద్ద బొక్కబోర్లా పడతాయి. మరికొన్ని ఎలాంటి అంచనాలు లేకుండా విడుదలై బాక్సాఫీస్&zwnj;&zwnj;ను షేక్ చేస్తుంటాయి. 2017లో విడుదలైన &lsquo;అర్జున్ రెడ్డి&rsquo; ఈ కోవలోకే వస్తుంది. విజయ్ దేవరకొండ, శాలిని పాండే హీరోహీరోయిన్లుగా.. సందీప్ రెడ్డి వంగా దర్శకత్వంలో తెరకెక్కిన అర్జున్ రెడ్డి ఓవరాల్&zwnj;గా రూ.50 కోట్ల గ్రాస్ కలెక్షన్స్ సాధించి టాలీవుడ్ బిగ్గెస్ట్ హిట్ చిత్రాల లిస్ట్&zwnj;లో చేరింది.